अवमानक 5 दवाओं को बाजार से हटाने के आदेश
जालोर| औषधिनियंत्रण संगठन ने पांच दवाओं के अवमानक पाए जाने पर निर्माण और बिक्री पर रोक लगा दी है। आधिकारिक जानकारी के अनुसार निर्माता कंपनी हिमाचल प्रदेश की एचएल हैल्थ केयर प्राइवेट लिमिटेड की पेन्टाप्राजोल एंड डोमपेरीडोन टेबलेट,साहिब की जी लेबोरेट्री की सेफिक्सिम फॉर ओरल सस्पेंशन, हिमाचल प्रदेश की कोसमास फार्मास्यूटिकल की पेरासिटामॉल टेबलेट, हिमाचल प्रदेश की ओरीसन फार्मा इंटरनेशनल की सोलन हिमाचल प्रदेश की अल्ट्रा ड्रग्स प्राइवेट लिमिटेड की मोनटेलूकास्ट सोडियम एंड लीवोसीट्रेजीन डाइहाइड्रोक्लोराइड टेबलेट को बाजार से हटाने के आदेश दिए हैं।
औषधि नियंत्रण अधिकारियों को ड्रग्स एंड कॉस्मेटिक्स एक्ट के तहत संबंधित बैच नंबर की दवाओं का स्टॉक जब्त करने के निर्देश दिए हैं। दूसरी ओर, केन्द्र ने राज्यों के ड्रग कंट्रोलरों को एक ही नाम मेडजोल से बिक रही दवाओं पर मॉनिटरिंग रखने के निर्देश दिए है।
hin_Deva hin_Deva hin_Deva